cyanic-selkie/wikianc huggingface dataset:
பிளஷிங் மெடோசு–கோரோனா பூங்கா
பிளஷிங் மெடோசு-கோரோனா பூங்கா (Flushing Meadows–Corona Park) வழமையாக பிளஷிங் மெடோசு பூங்கா, அல்லது சுருக்கமாக பிளஷிங் மெடோசு நியூயார்க் நகரத்தில்  குயின்சு பரோவில் அமைந்துள்ளது. பிளஷிங் விரிகுடாவிலிருந்து மாநிலங்களிடை நெடுஞ்சாலை 678க்கும் கிராண்டு சென்ட்ரல் பார்க்வேக்கும் இடையே லாகோர்தியா வானூர்தி நிலையத்தின் தென்முனையில் அமைந்துள்ளது. இங்குதான் யூ.எசு. ஓப்பன் நடக்கும் பில்லி ஜீன் கிங் தேசிய டென்னிசு மையம், நியூயார்க் மெட்சு அடிப்பந்தாட்ட அணியின் தாயகமான சிட்டி பீல்டு அரங்கம், நியூயார்க் ஹால் ஆஃப் சயின்சு, குயின்சு கலை அருங்காட்சியகம், குயின்சு பூங்கா நாடக அரங்கம், குயின்சு காட்டுயிர் மையம், நியூயார்க் மாநில அரங்கம் ஆகியன அமைந்துள்ளன. முன்பு இந்தப் பூங்காவில் இருந்த ஷியா விளையாட்டரங்கம் 2009இல் இடிக்கப்பட்டது.
நியூயார்க் நகரப் பூங்காக்களில் நான்காவது பெரிய பூங்காவாக உள்ள பிளஷிங் மெடோசு 1939இல் நியூயார்க் உலக கண்காட்சிக்காக உருவாக்கப்பட்டது. 1964ஆம் ஆண்டு நடந்த உலகக்கண்காட்சியும் இங்கு அமைக்கப்பட்டது. 2013இல் நடத்தப்பட்ட கணக்கெடுப்பின்படி இதன் பரப்பளவு 897 acre ஆக மதிப்பிடப்பட்டுள்ளது.
நியூயார்க் நகர பூங்காக்கள் மற்றும் பொழுதுபோக்கு துறை இதன் உரிமையாளர் ஆகும்; தனியார் இலாபநோக்கற்ற நிறுவனம் பிளஷிங் மெடோசு-கோரோனா பூங்கா காப்பகம் இதனை பராமரிக்கிறது. பூங்காவின் கிழக்குப் பகுதியில் குயின்சு சமூக வாரியம் 4 அமைந்துள்ளது.
மேற்சான்றுகள்
பகுப்பு:நியூயார்க் நகரம் பகுப்பு:அமெரிக்கப் பூங்காக்கள்
பச்சை முதுகு ராபின்
பச்சை முதுகு ராபின் (Green-backed robin)(பேச்சிசெபலோப்சிசு கேட்டாமென்சிசு) என்பது பெட்ரோயிசிடே குடும்பத்தில் உள்ள ஒரு பறவை சிற்றினமாகும். இது நியூ கினியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:குருவிகள்
பழனி கவுண்டன் பாளையம்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
அக்கன்ன பசடி
அக்கன்ன பசடி (Akkana Basadi) ஹொய்சாளப் பேரரசர் இரண்டாம் வீர வல்லாளன் ஆட்சிக் காலத்தில் கிபி 1181ல்  கட்டப்பட்டது.
இச்சமணக் கோயில், ஹோசாள பேரரசின் பிரதம அமைச்சர் சந்திரமௌலியின் மனைவி அச்சால தேவி என்பவரால் கட்டப்பட்ட இக்கோயிலின் மூலவர், சமண சமயத்தின் 23வது தீர்த்தங்கரான பார்சுவநாதர் ஆவார். இந்தியத் தொல்லியல் ஆய்வகத்தால் இக்கோயில் பாதுகாக்கப்பட்ட தேசிய நினைவுச் சின்னமாக அறிவிக்கப்பட்டுள்ளது.
அமைவிடம்
இக்கோயில் இந்தியாவின் கர்நாடகா மாநிலத்தின் ஹாசன் மாவட்டத்தில்,  சரவணபெலகுளா எனும் ஊரில் உள்ளது.
வெளி இணைப்புகள்
பகுப்பு:சமணக் கோயில்கள் பகுப்பு:கர்நாடகாவில் உள்ள கோயில்கள் பகுப்பு:ஹாசன் மாவட்டம்
முகவை கண்ண முருகனார்
கவி முருகனாரின் "ஸ்வதந்திர கீதங்கள்' என்ற பாடல் தொகுப்பு, 1918-இல் நூல் வடிவம் பெற்றது. அது வெளியாவதற்குப் பல ஆண்டுகளுக்கு முன்னதாகவே "தேசிய சிந்தனை செறிந்த மகாகவிராயர்' என்று புகழ்ந்துரைக்கப்பட்டார் முருகனார். தென்னிந்தியர் அனைவரும் இந்திமொழி கற்க வேண்டும் என முதன்முதலாக வாதிட்டவர் கவி முருகனார்.. இது குறித்து, அவரது "ஸ்வதந்திர கீதங்க'ளில் ஒரு பாடல் எழுதியுள்ளார்.
பிற்காலத்தில் துறவறம் பூண்டு ரமண மகரிஷியின் சீடராக வாழ்ந்து பல்லாயிரக்கணக்கான கவிகளைப் புனைந்தார்.
வாழ்க்கைச் சுருக்கம்
இராமநாதபுரம் மாவட்டத்தில் (ராமநாதபுரத்துக்கு மற்றொரு பெயர் முகவை) ஓர் எளிய அந்தணர் குடும்பத்தில், ஆகஸ்டு 1890 -ஆம் ஆண்டு கிருஷ்ணய்யர்-சுப்புலட்சுமி தம்பதிக்கு மகனாகப் பிறந்தார். இவரது இயற்பெயர் சுப்பிரமணியன். உற்றார் உறவினரால் சாம்பமூர்த்தி என்று அழைக்கப்பட்டார். ஆரம்பக்கல்வியை ஸ்காட் மிஷன் பள்ளியில் படித்தார். இரண்டாண்டுகள் மதுரையில் உள்ள ஒரு கல்லூரியில் படித்தார்.
கல்லூரி நாட்களிலேயே அவருக்கிருந்த தமிழ்ப்பற்றின் விளைவாக, தமது பெயரை முருகனார் என்று தூய தமிழாக்கிக் கொண்டார். பிறந்த இடம் முகவை என்பதால், "முகவைக் கண்ண முருகனார்' என்ற பெயரில் பிரபலமானார்.
கல்லூரிப் படிப்பு முடிந்தவுடன் ஓரிரு ஆண்டுகள் ராமநாதபுரம் அரச குடும்பத்தைச் சேர்ந்த வேலுச்சாமித் தேவர் என்பவருக்கு திருக்குறள் கற்பிக்க நியமனம் பெற்றார். இதற்கிடையில் அவருக்கு திருமணம் நடந்து முடிந்தது.
பிறகு தமது மனைவி மற்றும் விதவைத் தாயாருடன் சென்னை நகருக்குக் குடி பெயர்ந்தார். நார்விக் மகளிர் பள்ளியில் தமிழ்ப் பண்டிதராகப் பணியாற்றினார். அப்போது தேசியப் பாடல்கள் பல இயற்றிப் பிரபலமாகி வந்தார்.
ராவ்சாஹிப், மு. ராகவையங்கார் முதலான தமிழ் வல்லுனர்களுடன் தமிழ்ச் சொல்லகராதிக் (Lexicon)​ குழுவில் உறுப்பினராகவும் பணியாற்றினார்.[2]
துறவறம்
அந்தக் காலகட்டத்திலேதான் ரமண மகரிஷியின்  அருணாசல ஸ்துதிப் பஞ்சகம் என்ற தோத்திரத் தொகுப்பையும் எளிய அத்வைத உபதேசம் தாங்கிய "நான் யார்?' என்ற சிறு நூலையும் 1923-இல் படிக்க நேர்ந்தது. அதே ஆண்டு திருவண்ணாமலைக்குச் சென்று ரமண மகரிஷியைத் தரிசித்தார். அவரைச் சந்திக்கச் செல்லும்போதே “தேசிகப் பதிகம்” என்ற பாமாலையைப் புனைந்து அதை மகர்ஷிக்கு அர்ப்பணித்தார் [3].
1926-இல் தமது அருமை அன்னை மறைந்ததும், கடைசி உலகப்பற்றும் அறுந்தது. தமிழ்ப் பண்டிதர் வேலையை உதறித் தள்ளினார். வீடு வாசல் துறந்தார். தனியாகத் திருவண்ணாமலை சென்று ஸ்ரீரமணரின் காலடி பணிந்து, புற வாழ்வை அறவே துறந்தார். கடைசிவரை ஒரு துறவியாய் வாழ்ந்தார்.
கவி புனைதல்
மகரிஷியைச் சந்தித்தது  முதல் வேறு எவர் பற்றியும் எது பற்றியும் பாடாமல் குரு ரமணர் தனக்கும் பிற அடியவர்களுக்கும் கூறிய கருத்துகளையும் உபதேசங்களையும், ரமணர் குறித்து தான் இயற்றிய தோத்திரங்கள், அவரால் தனக்கு ஏற்பட்ட ஆன்மீக அனுபவங்கள் பற்றியும் என்பவையுமாக கிட்டத்தட்ட 30 000 தமிழ்ப்பாக்களை இயற்றியுள்ளார்
ரமணர் பக்தர்களுக்கு அருளிய உபதேச வாசகங்களையும், எளிய ஆன்ம விசாரத் தத்துவ சாரத்தையும் முருகனார் கவனமாக கிரகித்துக் கொண்டு அவற்றைக் கருத்துச் செறிவான செந்தமிழ்ச் செய்யுள்களாகச் செதுக்கலானார். அவ்வப்போது மகரிஷி ரமணரிடமும் காண்பித்து, அவரது ஆலோசனை மற்றும் அனுமதியும் பெற்று வந்தார். ஆங்காங்கே மகரிஷி அளித்த திருத்தங்களைப் புகுத்தி, பாடலைப் புனரமைத்தார்.
இவ்வாறு கோத்தமைத்த நூலே குருவாசகக் கோவை என்பது. மொத்தம் 1,282 நாலடி வெண்பாக்கள் கொண்ட நூல். அவற்றுள் 28 வெண்பாக்கள் ஸ்ரீரமணர் இயற்றியவை. இக் கோவை, குரு ரமணரின் ஒப்புதல் பெற்றது. “ஸ்ரீ ரமண சித்தாந்தத்தை அதன் இயல்வடிவிலேயே விரிவாக விளக்கப்போந்த நூல்” என்று மகர்ஷியே இந்நூலைப் பற்றிக் குறிப்பிட்டிருக்கிறார்[4]. இதனாலும் இக்கோவைக்கு மகரிஷியே ஆசிரியர் என்று ரமண அடியார்களிடையில் பரவலாகக் கருதப்படுகின்றது.
இப்பாடல்கள் அனைத்தையும் பேராசிரியர் கே. சுவாமிநாதன் (1896-1994) என்பவர் ஆங்கிலத்தில் மொழிபெயர்த்தளித்துள்ளார். இந்நூலுக்கு சாது ஓம் சுவாமிகள் என்ற ரமண பக்தர் இயற்றிய விரிவுரை புகழ்பெற்றது[5]. இவ்விரிவுரை மூலநூலுடன் ஆங்கிலத்திலும் மொழிபெயர்க்கப்பட்டுள்ளது[6]
1928-இல் தொடங்கி முருகனாரின் வேண்டுதலால், ரமணர் அவ்வப்போது இயற்றிய பாடல்கள் (வெண்பாக்கள்) ஒன்றுதிரட்டப்பட்டுச் சீரமைத்துத் தொகுக்கப்பட்டன. இவையே "உள்ளது நாற்பது” மற்றும் “உள்ளது நாற்பது” மற்றும் அதன் “அனுபந்தம்”  என்ற தலைப்பில் ஒரு நூலாக வெளியிடப்பட்டன. இவ்வாறே முருகனாரின் வேண்டுதலால் மகர்ஷி இயற்றிய இன்னொரு நூல்தான் “உபதேச உந்தியார்” ஆகும். குருவாசகக் கோவை, உள்ளது நாற்பது, உபதேச உந்தியார் ஆகிய மூன்றும் “ஸ்ரீ ரமண பிரஸ்தான த்ரயம்” என்று ரமண அடியார்களால் அழைக்கப்படுகின்றன. முருகனார் பின்னால் இயற்றிய ரமண சந்நிதி முறை என்ற நூலில் ரமண புராணம் என்ற பகுதியில் பெருமளவும் மகர்ஷி இயற்றிய வரிகளே உள்ளன. ரமணர் இயற்றிய பல்வேறு நூல்களும் அடங்கியரமண நூற்றிரட்டு என்ற தொகுப்பில் முருகனார் இயற்றிய சில பாடல்களை ரமணர் சேர்த்துள்ளார். இவ்வாறு ஆக்கியோன் தானே என்ற பாகுபாடு இல்லாமல் குரு ரமணரும் முருகனாரும் இயைந்து கவிகள் புனைந்துள்ளனர்[7].
இயற்றிய நூல்கள்
மேற்கூறிய சித்தாந்த அல்லது சாத்திர நூல்கள் உருவாக உதவியது அல்லாமல், ஸ்ரீரமண சந்நிதி முறை, ஸ்ரீரமண தேவமாலை, ஸ்ரீரமண சரணப்பல்லாண்டு[6],
முதலிய தோத்திர நூல்களையும் இயற்றியுள்ளார்.
மேலும் ஆன்மீக அனுபவ நூல்களாக ஸ்ரீரமண அனுபூதி (15௦௦ பாடல்கள்), ஸ்ரீ ரமண ஞானபோதம் (14,000 பாடல்கள்)  ஆகியவற்றையும் படைத்துள்ளார். ரமண ஞான போதம் ஒன்பது தொகுதிகளாக வெளியிடப்பட்டுள்ளது[8].
மறைவு
முருகனார், 1973-ஆம் ஆண்டு, ஆகஸ்டு 28 ஆம் தேதி காலமானார். இவரது சமாதி ரமணாச்சிரமத்துக்கு வடக்கே அருணை மலையடிவாரத்தில் அமைந்துள்ளது.
நினைவகம்
இராமநாதபுரத்தில் பிறந்து, வசித்த முருகனாரது இல்லம், அன்னாரது நினைவகமாக "ஸ்ரீமுருகனார் மந்திரம்' என்ற பெயரில் வடிவமைக்கப்பட்டு, ரமண பக்தர்கள் வணங்கும் ஒரு புனிதத் தலமாக இருந்து வருகிறது.
உசாத்துணை
பகுப்பு:தமிழறிஞர்கள் பகுப்பு:1890 பிறப்புகள் பகுப்பு:1973 இறப்புகள்
பிரசிடென்ட் நாயனார்
பிரசிடென்ட் நாயனார் (1889-1954) குமரிமாவட்டத் தலைநகர் நாகர்கோவிலின் வடசேரி பகுதியில் ஆறுமுகப்பெருமாள்-கேசவம்மாள் தம்பதியருக்கு மகனாகப் பிறந்தார். தமது 14 வயதில் பள்ளிபடிப்பை சிறப்பாக முடித்து, திருவனந்தபுரத்தில் கல்லூரிப் படிப்பினைத் தொடர்ந்தார்கள். பட்டப் படிப்பினை முடித்து பின் சட்டப் படிப்பினையும் முடித்தார். அப்போதைய திருவனந்தபுரம் தலைமைச் செயலகத்தில் உயர்பதவியில் அமர்ந்தார். நூலகங்களை நன்கு பயன்படுத்தி தன் அறிவுத் திறனை வளர்த்துக் கொண்டார். இந்த காலத்தில் அவருக்குத் திருமணம் நடந்தது.அவரது மணவாழ்க்கை சிறிது காலமே. துணை இழந்த அவர் தமது பதவியை விடுத்து நாகர்கோவிலுக்கே வந்து மறுமணம் செய்து கொள்ளா மலே பொது வாழ்வில் தம்மை அர்பணித்துக் கொண்டார். அவர் பிறந்த வடசேரிப் பகுதியில் தொடக்கப்பள்ளிகூடம் இல்லாத நிலை.பள்ளிக்கூடம் அமைக்க ஒருகுழு அமைக்கப்பட்டது. அதற்கு தலைவராக இருந்து,பல எதிர்ப்புகளுக்கிடையே இன்று சிறப்பாக நடைபெறும் எஸ்.எம்.ஆர். வி.மேல்நிலைப் பள்ளி உருவாக பெரிதும் காரணமாக இருந்தார். இப்பள்ளி 1919 ல் தொடங்கப்பட்டது முதல் 1943 வரை அதன் மேலாளராக இருந்து அதன் வளர்ச்சிக்குப் பெரிதும் உதவினார். அவர் பெயரில் பெரிய நினைவுக் கட்டிடம் ஒன்று எழுப்ப பட்டுள்ளது. வளர்ந்து வரும் நாகர்கோவில் பகுதியினை சிறப்பாக நடத்த அரசு நகர மேம்ம்பாட்டுக் குழுவினை ஏற்படுத்தியது.அதன் தலைவராக நீதிபதி திரு.சிவசங்கரன் பிள்ளையும் துணைத் தலைவராக திரு.நாயனார் அவர்களும் அரசால் நியமிக்கப் பட்டார்கள். தலைவர் மாற்றலாகி செல்லவே நாயனார் அவர்களே பொறுப்பினை ஏற்றார். 1920-ல் நகரசபையாக ஆனது .நடைபெற்ற தேர்தலில் போட்டி இன்றி தலைவரானார்.அவரது பணியினைக் கண்ட மக்கள் மூன்றுமுறை அவரை தலைவராக தேர்ந்து எடுத்தனர். அப்போது தலைவர் பதவி பிரசிடென்ட் என்று அறியப்பட்டது.அதுமுதல் பிரசிடென்று நாயனார் என்றே அறியப்படலானார். அவரது பணிகாலத்தில் பல துறைகளிலும் முன்னேற்றம் கண்டது.வடசேரி பகுதியில் குழந்தைகள் நல மையத்தினை ஏற்படுத்தினார்கள். சாலைகளிலும் வீதிகளிலும் தெருவிளக்கு அமைத்தார்கள். நகரைச் சுத்தமாக வைக்க அனைத்து நடவடிக்கைகளையும் மேற்கொண்டார். பலசமயங்களிலும் தன் கைப்பொருளை செலவிட்டார். அனைத்து இன மக்களிடமும் நல்லுறவு நிலவியது. கவிமணி தேசியவிநாயகம்பிள்ளை அவரது நண்பராவார். தனது விடாமுயற்சியால் பொதுமக்களின் ஒத்துளைப்புடன் அவருக்கு வடசேரிப்பகுதியில் ஒரு மணிமண்டபம் அமைத்தார்கள். இன்று அது மாவட்ட மைய நூலகமாக சிறப்பாக செயல் படுகிறது. கல்விப் பணிக்காகவும் பொது நலனுக்காகவும் தன் வாழ்க்கையை ஒப்படைத்தவர். ஓசையில்லாமல் பணியாற்றிய அவரை இன்று பலர்அறியமாட்டார்கள்.
ஆதாரம் வெள்ளிவிழா மலர்-சாலியர் மகாஜன சங்கம், நாகர்கோவில் 1999 அவரை நேரில் அறிந்தவர்கள் மூலம்.
இசுலாமிய எழுத்தணிக்கலை
இஸ்லாமிய எழுத்தணிக்கலை (Islamic Calligraphy) என்பது பொதுவாக அரேபிய எழுத்துக்கலை என அறியப்படுகின்றது. பொதுவான இஸ்லாமிய கலாச்சார மரபுரிமையை வெவ்வேறு இடங்களில் அடையாளப் படுத்தும் முகமாக ஓவியாளர்களால் பயன்படுத்தப்படும் கையெழுத்து முறையே அரேபிய எழுத்துக்கலை என அழைக்கப்படுகின்றது. இவ் எழுத்துக்கலையானது அரபு மொழி எழுத்துமுறையை அடிப்படையாகக் கொண்டு வரையப்படுகின்றது. இஸ்லாமிய எழுத்தணிக்கலை நீண்டகாலமாக முஸ்லிம்களால் பயன்படுத்தப்பட்டு வந்துள்ளது. இஸ்லாமிய எழுத்துக்கலையானது, இஸ்லாத்தில் உயர்ந்த சித்திரக் கலையாக நோக்கப்படுகின்றது.
வரலாறு
அரபிமொழியானது இஸ்லாம் அறிமுகப்படுத்துவதற்கு முன்னர் மக்களால் பேசப்பட்டு வந்தது. புனித இஸ்லாம் மார்க்கம் நபி(ஸல்) அவர்களால் அரபிமொழியில் அறிமுகப்படுத்தப்பட்டதுடன், புனித அல்குர்ஆனும் அரபிமொழியில் இறக்கப்பட்டது. இதனால் அரபுமொழியானது இஸ்லாமிய கலாச்சாரத்தில் மிக முக்கிய செல்வாக்கைப் பெற்றிருந்தது. உமையா கிலாபத்தின் ஆட்சியாளர்களில் ஒருவரான கலீபா அப்துல் மலிக்கின் காலத்தில் இஸ்லாமிய ஆட்சிப்பிரதேசங்களில் உத்தியோகபூர்வ மொழியாக அரபிமொழி மாற்றப்பட்டது. அக்காலத்தில் அதிகமான முஸ்லிம் பிரதேசங்களில் தாய்மொழியாக அரபுமொழி காணப்படவில்லை. அக்கால இஸ்லாமிய உலகில் அரபு மொழிக்கு அடுத்தபடியாக பெருன்பான்மை மக்களால் பாரசீக மொழி பேசப்பட்டு வந்தது. இஸ்லாமிய உலகில் ஆரம்ப காலப்பகுதியில் எகிப்தில் இருந்து கொண்டுவரப்பட்ட ஆட்டுத்தோல்களிலும், ஒரு வகையான மரஇலைகளிலும் எழுத்துக்கலைகள் வரையப்பட்டு வந்தன. கி.பி. 9ஆம் நூற்றாண்டில் சீனாவில் இருந்து கொண்டுவரப்பட்ட காகிதத் தாள்கள் அறிமுகப்படுத்தப்பட்டதன் பின்னர், காகிதத் தாள்களில் இஸ்லாமிய எழுத்தணிக்கலைகள் வரையப்பட்டன. இஸ்லாமிய எழுத்தணிக்கலைகள் சிறந்தமுறையில் வரைவதற்கு காகித்தாள்கள் பெரிதும் உதவிசெய்தது. அக்கால இஸ்லாமிய எழுத்தணிகளை வரைவதற்கு ‘கலம்’எனும் சாதானம் பயன்படுத்தப்பட்டது. அது கோரைப்புல் தாவரத்தால் உருவாக்கப் பட்டிருந்தது. ஆரம்பகால குர்ஆன் பெரியவையாகக் காணப்பட்டதுடன், அவை இஸ்லாமியக் கலைத்திறன் மிக்கதாகக் காணப்பட்டது. அதிலிருந்து இஸ்லாமிய எழுத்தணிக்கலைகள் சிறந்த ஓவியமுறையாக வளர்ச்சியடைந்தது.
அரபு எழுத்தணி வகைகள்
அரபு எழுத்தணிக்கலைகள் பல்வேறுபட்ட முறைகளில் எழுதப்படுகின்றன. கூபிக், நாஸ்க், தூலுத், தவ்கி என்பன இவற்றுள் சிலவாகும். புனித அல்குர்ஆன் அதிகமாக கூபிக் முறையில் எழுதப்படுகின்றது. படித்த முஸ்லிம்கள் நாஸ்க் முறையை பயன்படுத்துகின்றனர்.தூலுத் முறையானது அலங்கார முறையாக காணப்படுவதுடன், இம்முறை தலைப்புக்கள் எழுதப்பயன்படுத்தப்படுகின்றன.
பள்ளிவாசல்களில் அரபு எழுத்தணிக்கலைகள்
பூப்பின்னல் வேலைப்பாட்டினால் ஒப்பனை செய்யப்பட்ட சித்திரவேலைப்பாட்டுக் கருத்தியலை அடிப்படையாகக் கொண்டு வரையப்பட்ட அரபு, பாரசீக மற்றும் உஸ்மானிய துருக்கி எழுத்தணிக்கலைகள் பள்ளிவாசல்களின் சுவர்களிலும், கூரைகளிலும் எழுதப்பட்டுள்ளன. இஸ்லாமிய எழுத்துக் கலைகள் உலகின் வெவ்வேறு பகுதிகளில் காணப்படும் பள்ளிவாசல்களில் வரையப்பெற்றுள்ளன. மதீனா நகரில் அமைந்துள்ள மஸ்ஜிதுன் நபவி பள்ளிவாசல், துருக்கியின் இஸ்தான்பூல் நகரில் அமைந்துள்ள செலிமிய்யி பள்ளிவாசல் என்பன இஸ்லாமிய எழுத்தணிக்கலைகள் சிறந்த உதாரணங்களாகும்.
இணைப்புக்கள்
பகுப்பு:அரபு மொழி பகுப்பு:தமிழ் அரபு அகராதிகள் பகுப்பு:இசுலாமியப் பண்பாடு
ஒற்றைப் புளோரைடு
ஒற்றைப் புளோரைடு (Monofluoride) என்பது ஒரு வாய்ப்பாட்டு அலகிறகு ஒரு புளோரைடைக் கொண்டிருக்கும் வேதியியல் சேர்மத்தைக் குறிக்கும். ஓர் இரும சேர்மத்திற்கு, XF என்பது வாய்ப்பாடாகும். மோனோ புளோரைடு என்ற பெயராலும் இது அழைக்கப்படுகிறது.
கரிமபுளோரின் சேர்மங்கள்
பொதுவாக மெத்தில் புளோரைடு மற்றும் புளோரோபென்சீன் போன்ற கரிமபுளோரின் சேர்மங்கள் ஒற்றை புளோரைடுகளாகக் கருதப்படுகின்றன.
கனிமச் சேர்மங்கள்
அனைத்து கார உலோகங்களும் ஒற்றைப் புளோரைடுகளை உருவாக்குகின்றன. அனைத்தும் சோடியம் குளோரைடு (பாறை உப்பு) கட்டமைப்பைக் கொண்டவையாக உள்ளன. தண்ணீரிலும் சில ஆல்ககால்களிலும் கரையக்கூடியவையாகவும் உள்ளன. புளோரைடு அயனி அதிக காரத்தன்மை மிக்கது என்பதால் பல உலோகப் புளோரைடுகள் MHF 2 என்ற வாய்ப்பாட்டைக் கொண்ட பைபுளோரைடுகளாக உருவாகின்றன. சோடியம் மற்றும் பொட்டாசியம் பைபுளோரைடுகள் வேதித் தொழிலில் குறிப்பிடத்தக்கவையாகும். மற்ற ஒற்றைப் புளோரைடுகளில், வெள்ளி மற்றும் தாலியம்  புளோரைடுகள் மட்டுமே நன்கு வகைப்படுத்தப்படுகின்றன. இவற்றின் மற்ற உலோக ஆலைடுகள் போலில்லாமல் ஒற்றை புளோரைடுகள் நன்கு கரைகின்றன.
புற இணைப்புகள்
பகுப்பு:புளோரைடுகள்
ஹெமிஸ் தேசியப் பூங்கா
ஹெமிஸ் தேசியப் பூங்கா (Hemis National Park) ஜம்மு காஷ்மீர் மாநிலத்தின் கிழக்கு லடாக் பகுதியில் அமைந்துள்ளது. நாட்டின் மிகவும் உயரமான இடத்தில் அமைந்துள்ள பூங்கா இது ஆகும். மேலும் நாட்டின் பெரிய மற்றும் தடைசெய்யப்பட்ட இயற்கை பூங்கா ஆகும். இந்தப் பூங்காவில் பனிச்சிறுத்தை உட்பட பல்வேறு வகையான உயிரினங்கள் உள்ளன.
பராமரிப்பு
இந்தப்பூங்கா இந்திய நடுவண் அரசாலும், ஜம்மு காஸ்மீர் அரசாலும் பராமரிக்கப்படுகிறது.
மேற்கோள்கள்
பகுப்பு:இந்திய தேசியப் பூங்காக்கள்
கனகசபாபதி சிறீபவன்
கனகசபாபதி சிறீபவன் (Kanagasabapathy J. Sripavan, பிறப்பு: 29 பெப்ரவரி 1952) இலங்கைத் தமிழ் வழக்கறிஞரும், நீதிபதியும் ஆவார். இவர் இலங்கையின் 44வது தலைமை நீதிபதியாகப் பதவியில் இருந்தவர். இவர் உச்ச நீதிமன்ற துணைநீதிபதியாகவும், பிரதி சட்டமா அதிபராகவும், மேன்முறையீட்டு நீதிமன்றத்தின் நீதியரசராகவும், பதில் பிரதம நீதியரசராகவும் பணியாற்றியிருந்தார்.
ஆரம்ப வாழ்க்கை
நடராஜா கனகசபாபதி என்பவரின் மகனான சிறீபவன் யாழ்ப்பாணம் இந்துக் கல்லூரியில் 1962 முதல் 1972 வரை கல்வி பயின்றார். பின்னர் இலங்கை சட்டக் கல்லூரியில் 1974 ஆம் ஆண்டில் இணைந்து 1976 ஆம் ஆண்டில் வழக்கறிஞராக வெளியேறினார். 1977 முதல் 1978 வரை வழக்கறிஞராகப் பணியாற்றிய சிறீபவன், 1978 இல் சட்டமா அதிபர் திணைக்களத்தில் பணியில் சேர்ந்தார்.
1996 பெப்ரவரி 22 இல் பிரதி சட்டமாதிபராக நியமிக்கப்பட்டார். 1992 இல் கொழும்பு பல்கலைக்கழகத்தில் தொழிற்துறை சட்ட டிப்புளோமா பட்டமும், 1994 ஆம் ஆண்டில் இலண்டன் பல்கலைக்கழகத்தில் சட்ட முதுகலைப் பட்டமும் பெற்றார்.
2002 ஆம் ஆண்டில் மேன்முறையீட்டு நீதிமன்ற நீதியரசராக நியமிக்கப்பட்டார். 2007 ஆம் ஆண்டில் மேன்முறையீட்டு நீதிமன்றத்தின் தலைவராகத் தேர்ந்தெடுக்கப்பட்டார். 2008 ஆம் ஆண்டில் உச்சநீதிமன்றத்தில் நியமனம் பெற்றார்.
தலைமை நீதிபதி
2013 சனவரியில் தலைமை நீதிபதி சிராணி பண்டாரநாயக்கா சர்ச்சைக்குரிய முறையில் இலங்கை நாடாளுமன்றத்தினால் குற்றப்பிரேரணை சமர்ப்பிக்கப்பட்டு, அரசுத்தலைவர் மகிந்த ராசபக்சவினால் பதவியில் இருந்து அகற்றப்பட்டார். அவருக்குப் பதிலாக சட்டமா அதிபர் மொகான் பீரிஸ் தலைமை நீதிபதியாக நியமிக்கப்பட்டார். 2015 அரசுத்தலைவர் தேர்தலில் ராசபக்ச தோவியடைந்து மைத்திரிபால சிறிசேன வெற்றி பெற்றார். சிராணி பண்டாரநாயக்கா சட்ட விதிகளுக்கு அமைய பதவியில் இருந்து அகற்றப்படவில்லை எனவும், அது சட்டத்துக்கு முரணானது என்றும் கூறி அவரது பதவியை 2015 சனவரி 28 அன்று மீள்வித்தார். பண்டாரநாயக்கா பதவியில் அமர்ந்து அடுத்த நாள் சனவரி 29 அன்று தனது பதவியில் இருந்து அதிகாரபூர்வமாக ஓய்வு பெற்றார். இதனை அடுத்து சிறீபவன் இலங்கையின் 44வது தலைமை நீதிபதியாக 2015 சனவரி 30 அன்று மைத்திரிபால சிறிசேனவினால் நியமிக்கப்பட்டார்.
மேற்கோள்கள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் நீதிபதிகள் பகுப்பு:இலங்கைத் தமிழ் வழக்கறிஞர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள் பகுப்பு:இலங்கையின் தலைமை நீதிபதிகள்
செட்லட் தீவு
செட்லட் தீவு (Chetlat Island) என்பது இலட்சத்தீவுகளில் அமைந்துள்ள முருகைக்கற் தீவு ஆகும். இது இந்தியாவின் இலட்சத்தீவுகளின் ஒன்றியப் பகுதியான அமினிதிவி உப தீவுக்கூட்டத்திற்குச் சொந்தமான பிரதேசம் ஆகும். இலட்சத்தீவுகளில் அமைந்துள்ளதும் மக்கள் வசித்து வருவதுமான தீவுகளில் இதுவும் ஒன்றாகும்.
புவியியல்
செட்லட் தீவானது கிட்லன் தீவில் இருந்து வடகிழக்காக 37 கிலோமீற்றர்கள் தொலைவில் அமைந்துள்ளது. இதன் மொத்த உலர் நிலப் பரப்பளவு 1.14 சதுர கிலோமீற்றர்கள் ஆகும்.
வரலாறு
முற்காலத்தில் போர்த்துகேயக் கடற்பயணிகளினால் இங்கு வசித்து வந்த மக்கள் துன்புறுத்தப்பட்டு வந்ததாகக் கூறப்படுகின்றது. இங்கு தும்பு உற்பத்தியே முக்கிய தொழிலாகக் காணப்படுகின்றது.
வெளி இணைப்புக்கள்
பகுப்பு:இலட்சத்தீவுகள்
கிறிஸ்டொபர் ஆலென்
கிறிஸ்டொபர் ஆலென் (Christopher Allen, பிறப்பு: மே 7 1944, இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1983ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
கிறிஸ்டொபர் ஆலென் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1944 பிறப்புகள் பகுப்பு:2012 இறப்புகள் பகுப்பு:டொர்செட் துடுப்பாட்டக்காரர்கள்
நரம்பியல்
நரம்பியல் (Neurology) என்பது நரம்புகளைப் பற்றியும் நரம்பு மண்டலங்கள் பற்றியும் நரம்பு சம்பந்தமான கோளாறுகளைப் பற்றியும் படிக்கும் படிப்பு ஆகும். கிரேக்கச் சொல்லான நியூரான் (neuron) என்பதன் பொருள் நரம்பு என்பதாகும். லோஜியா (logia) என்பதன் பொருள் படிப்பு என்பதாகும். மத்திய மற்றும் புற நரம்பு மண்டலத்தில் ஏற்படிம் அனைத்து வகையான நோய்கள் மற்றும் நோய்களின் நோயறிதல் மற்றும் சிகிச்சையுடன் நரம்பியல் சம்பந்தப்பட்டிருக்கிறது.
வெளி இணைப்புகள்
பகுப்பு:நரம்புத் தொகுதி பகுப்பு:இதயக்குழலிய நோய்கள் பகுப்பு:குருதிச் சுற்றோட்டத்தொகுதி பகுப்பு:திருப்பூர் மாவட்ட ஆசிரியர்கள் தொடங்கிய கட்டுரைகள்
வளையபெண்டீன்
மேற்கோள்கள்
பகுப்பு:நீரகக்கரிமங்கள் பகுப்பு:வளைய ஆல்க்கீன்கள்
இந்தியப் பொதுத் தேர்தல், 1998
இந்தியக் குடியரசின் பன்னிரெண்டாவது நாடாளுமன்றத் தேர்தல் 1998 ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பன்னிரெண்டாவது மக்களவை கட்டமைக்கப்பட்டது. எக்கட்சிக்கும் அறுதிப்பெரும்பான்மை கிட்டவில்லை. தனிப்பெரும் கட்சியான பாரதீய ஜனதா கட்சி தலைமையில் தேசிய ஜனநாயக கூட்டணி உருவாகி அடல் பிகாரி வாச்பாய் பிரதமரானார்.
பின்புலம்
இத்தேர்தலின் போது இந்திய மக்களவையில் 533 தேர்ந்தெடுக்கப்பட்ட உறுப்பினர்களும் நேரடியாக நியமிக்கப்பட்ட இரு ஆங்கிலோ-இந்தியர்களும் இருந்தனர். முந்தைய தேர்தலுக்குப் பின் அமைந்த ஐக்கிய முன்னணி கூட்டணி அரசுகள் ஒற்றுமையின்மையால் இரண்டு ஆண்டுகளுக்குள் கவிழ்ந்தன. 1996ல் பிற கட்சிகள் எதுவும் ஆதரவளிக்க முன்வராததால் ஆட்சி அமைக்கும் வாய்ப்பை இழந்த பாரதிய ஜனதா கட்சி இரு ஆண்டுகளுள் கூட்டணி அமைக்கும் முயற்சியில் வெற்றி கண்டது. அதிமுக, பாமக, மதிமுக, சிவ சேனா, லோக் சக்தி, அரியானா முன்னேற்றக் கட்சி, ஜனதா கட்சி, என். டி. ஆர். தெலுங்கு தேசம் (சிவபார்வதி) ஆகிய கட்சிகளுடன் இணைந்து தேசிய ஜனநாயக கூட்டணியை உருவாக்கியது. இக்கூட்டணி 254 இடங்களை வென்றது. அறுதிப்பெரும்பான்மை கிடைக்கவில்லையெனினும் தனிப்பெரும் கூட்டணி என்பதால் குடியரசுத் தலைவர் தேஜகூ கூட்டணியின் தலைமையில் ஆன பாஜக கட்சி தலைவர் அடல் பிகாரி வாஜ்பாய் அவர்களை ஆட்சியமைக்க அழைத்தார். பிரதமரான பின் வெற்றி பெற்ற இதரக்கட்சிகள் மற்றும் சுயேட்சை உறுப்பினர்கள் துணையுடன், 286 உறுப்பினர்களின் ஆதரவுடன் நாடாளுமன்றத்தில் வாஜ்பாய் தனது தனிப்பெரும்பான்மையை நிருபித்தார்.
முடிவுகள்
மொத்தம் 61.97% வாக்குகள் பதிவாகின.
மேற்கோள்கள்
பகுப்பு:1998 தேர்தல்கள் பகுப்பு:இந்தியப் பொதுத் தேர்தல்கள்
சுவாசு மொழி
சுவாசு மொழி என்பது ஒரு துருக்கிய மொழி ஆகும். இது மத்திய உருசியாவில் பேசப்படுகிறது. இம்மொழியை ஏறத்தாழ 1.64 மில்லியன் மக்கள் பேசுகின்றனர். இம்மொழியை சிரிலிக்கு எழுத்துக்களைக்கொண்டே எழுதுகின்றனர். ஆனால், அதனுடன் சேர்த்து நான்கு கூடுதலான எழுத்துக்களையும் இது பயன்படுத்துகிறது.
மேற்கோள்கள்
பகுப்பு:ஐரோப்பிய மொழிகள்
பேட்ரிக் ஸ்டீவர்ட்
பேட்ரிக் ஸ்டீவர்ட் (Patrick Stewart) (பிறப்பு: 13 ஜூலை 1940) இவர் ஒரு இங்கிலாந்து நாட்டுத் திரைப்பட நடிகர் ஆவார். இவர் எக்ஸ்-மென், எக்ஸ்-மென் 2, எக்ஸ்-மென் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்
வெளி இணைப்புகள்
பகுப்பு:1940 பிறப்புகள் பகுப்பு:வாழும் நபர்கள் பகுப்பு:பிரித்தானிய நடிகர்கள் பகுப்பு:குரல் நடிகர்கள் பகுப்பு:கிராமி விருது வென்றவர்கள்
பேச்சிசெபலோப்சிசு
பேச்சிசெபலோப்சிசு (Pachycephalopsis) என்பது நியூ கினியாவில் காணப்படும் ஆஸ்ட்ரேலேசியன் ராபின் குடும்பமான பெட்ரோயிசிடேயில் உள்ள பறவைப் பேரினமாகும்.
சிற்றினங்கள்
இந்தப் பேரினம் பின்வரும் இரண்டு சிற்றினங்களைக் கொண்டுள்ளது:
மேற்கோள்கள்
பகுப்பு:பறவைப் பேரினங்கள்
குறள் தாழிசை
குறள் தாழிசை தமிழ் பாவினங்களில் ஒன்றான தாழிசையின் வகைகளுள் ஒன்று. இது குறள் வெண்பாவின் இனம்.
இதில் இரண்டு வகை உண்டு. ஈற்றடி குறைந்து வருவது ஒருவகை. செப்பலோசை சிதைந்து வருவது மற்றொருவகை.
தக்கயாகப்பரணி நூலில் உள்ள 815 பாக்களும் குறள் தாழிசையாக அமைந்துள்ளன.
இரண்டாம் ஸ்ரீரங்கா
இரண்டாம் ஸ்ரீரங்கா (கி.பி. 1614-1614), விஜயநகரத்து அரசன் இரண்டாம் வெங்கடனால் 1614 இல் தனது வாரிசாக நியமிக்கப்பட்டான். இவனை, வெங்கடனின் நம்பிக்கைகுரிய அமைச்சனும் தளபதியுமாகிய யச்சம நாயுடு என்பவன் தலைமை தாங்கிய குழுவினர் ஆதரித்தனர். அதேவேளை கொப்புரி ஜக்க ராயன் என்பவனும் வேறு சிலரும் இவனை எதிர்த்தனர்.
முன்னைய அரசன் இரண்டாம் வெங்கடனின் மகன் என்று கருதப்பட்ட ஒருவன் இருந்தது நிலைமையை இன்னும் சிக்கலாக்கியது. ஜக்க ராயனும் அவனது ஆதரவாளர் இருவரும், இரண்டாம் ஸ்ரீரங்காவையும், அவனது குடும்பத்தினரையும் பிடித்து வேலூர் கோட்டையில் சிறை வைத்துவிட்டு, முன்னைய அரசனின் மகன் என்று சொல்லப்பட்டவனை அரசனாக்கினர்.
இதனை எதிர்த்த யச்சம நாயுடு, ஒரு சலவைத் தொழிலாளியின் உதவியுடன், ஸ்ரீரங்காவின் 12 வயதேயான இரண்டாவது மகனான ராம தேவனைச் சிறையிலிருந்து வெளியே கடத்திவந்தான். எனினும், ஸ்ரீரங்காவையும் அவனது குடும்பத்தினரையும் ஒரு நிலக்கீழ்ச் சுரங்கப் பாதை வழியாகக் கடத்திவர யச்சம நாயுடு எடுத்த முயற்சி கண்டுபிடிக்கப்பட்டு, ஸ்ரீரங்காவுக்கான காவல் மேலும் பலப்படுத்தப்பட்டது.
இறுதியாக, வேலூர்க் கோட்டையின் காவலாளிகளைக் கொன்று ஸ்ரீரங்கனையும் குடும்பத்தினரையும் தப்புவிக்க எடுத்த முயற்சியும் தோல்வி அடையவே, இரண்டாம் ஸ்ரீரங்காவும் அவனது குடும்பத்தினரும் ஜக்க ராயனால் கொல்லப்பட்டனர். அரச குடும்பத்தினர் கொலை செய்யப்பட்டது நாடு முழுவதும் அதிர்ச்சியை ஏற்படுத்தி ஜக்க ராயனின் குழுவினருக்கு எதிராக வெறுப்பை ஏற்படுத்தியது. இதனால் ஜக்க ராயனை ஆதரித்த பலர் அவனை விட்டு விலகி யச்சம நாயுடுவின் குழுவைச் சார்ந்தனர்.
மேற்கோள்கள்
பகுப்பு:விஜயநகரப் பேரரசு பகுப்பு:1614 இறப்புகள் பகுப்பு:ஆந்திரப் பிரதேச வரலாறு பகுப்பு:இந்தியப் பேரரசர்கள்
தூம் 3
தூம் 3 ஆச்சார்யா மற்றும் ஆதித்யா சோப்ரா தயாரித்த இந்தி ஆக்சன் திரில்லர் திரைப்படம். விஜய் கிருஷ்ணா இந்தத் திரைப்படத்தை எழுதி இயக்கினார். இந்தத் திரைப்படம் தூம் 1 மற்றும் தூம் 2 தொடரின் மூன்றாவது பாகம் ஆகும். இந்தத் திரைப்படத்தில் முன்னணி கதாபாத்திரத்தில் ஆமிர் கான், அபிஷேக் பச்சன், உதய் சோப்ரா, கத்ரீனா கைஃப் நடித்திருந்தனர்.
தூம் 3 வழக்கமான 2D மற்றும் ஐமேக்ஸ் வடிவங்களில் டிசம்பர் 20, 2013 அன்று வெளியிடப்பட்டது. இது ஐமேக்ஸ் வடிவில் வெளியிட்ட முதல் பாலிவுட் படம். இந்த திரைப்படம் தமிழிலும், தெலுங்கிலும் மொழிமாற்றம் செய்யப்பட்டது.
வெளி இணைப்புகள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:2013 இந்தித் திரைப்படங்கள் பகுப்பு:சுவிட்சர்லாந்தில் படமாக்கப்பட்ட திரைப்படங்கள்
அல்லியந்தல் ஊராட்சி
அல்லியந்தல் ஊராட்சி (Alliyandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மான்ட்பீலியர்
மான்ட்பீலியர் அமெரிக்காவின் வெர்மான்ட் மாநிலத்தின் தலைநகரம் ஆகும். 2000 ஆம் ஆண்டிற்கான மதிப்பீட்டின் படி, 8,035 மக்கள் வாழ்கிறார்கள்.
மேற்கோள்கள்
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:வெர்மான்ட்
கலித் இக்பால் யாசிர்
காலித் இக்பால் யாசிர் (Khalid Iqbal Yasir     ) மார்ச் 13, 1952 இல் பிறந்த ஒரு எழுத்தாளர், அறிஞர், கவிஞர், மற்றும் பத்திரிகையாளர் ஆவார். வரலாறு, பொது அறிவு, விமர்சனம் மற்றும் கவிதை குறித்து பல நூல்களை இவர் எழுதியுள்ளார். தற்போது பஞ்சாப் பொது சேவை ஆணையத்தில் ஆலோசகராகவும் ( பாகிஸ்தான் ஆய்வுகள் ), ஐக்கிய நாடுகள் வளர்ச்சித் திட்டத்தின் ஆலோசகராகவும், இஸ்லாமாபாத்தின் பல்கலைக்கழகத்தில் கவுரவ பேராசிரியராகவும் பணியாற்றி வருகிறார்.
ஆரம்ப கால வாழ்க்கை
காலித் இக்பால் யாசிர் பாகிஸ்தானின் சர்கோதா மாவட்டத்தில் உள்ள வரலாற்று நகரமான பெராவில் பிறந்தார். பஞ்சாபி காவியங்கள் மற்றும் நாட்டுப்புறக் கதைகளின் புகழ்பெற்ற கதாபாத்திரமான துல்லா பட்டி இவரது முன்னோடி ஆவார். அவர் 16 ஆம் நூற்றாண்டின் முகலாய பஞ்சாபின் ராபின் ஹூட் உடன் பிரிட்டிஷ் வரலாற்றாசிரியர்களால்  ஒப்பிடப்பட்டார். சர்கோதாவில் பள்ளிப் படிப்பினை முடிந்த பிறகு யாசிர் பஞ்சாப் பல்கலைக்கழகம், லாகூரில் வரலாற்றுப் பிரிவில் பட்டம் பெற்றார். பின் காயிட்-இ-அசாம் பல்கலைக்கழகத்தில்  பாகிஸ்தான் ஆய்வுகளில் முதுகலைப் பட்டம் பெற்றார். அதற்குப் பிறகு, இவர் அல்லாமா இக்பால் திறந்தநிலை பல்கலைக்கழகம், இஸ்லாமாபாத்தில் உருதுவில் இ வர் எம். பில். பட்டம் பெற்றார். அதன் பிறகு இஸ்லாமியா பல்கலைக் கழகத்தில் இவர் பி. எச். டி பட்டம் பெற்றார்.
இலக்கிய வாழ்க்கை
யாசிர் சங் - மீல் எனும் கைப் பிரதியினை தனது சிறு வயதில் வெளியிட்டார். தனது கல்லூரிக் காலங்களில் எத்சாப் மற்றும் இதிகியாஸ் எனும் இரு இதழ்களில் பதிப்பாளர் பணியினை மேற்கொண்டார்1 981 இல் இஸ்லாமாபாத்தின் பாகிஸ்தான் அகாடமி ஆஃப் லெட்டரில் துணை இயக்குநராகவும் ஆசிரியராக சேர்ந்தார். 2001 ஆம் ஆண்டு முதல் 2009 ஆம் ஆண்டு வரை இவர் உருது அறிவியல் கழகத்தின் இயக்குநராகப் பணியாற்றினார். அங்கு அவர் உருது மொழியில் 350 க்கும் மேற்பட்ட சமூக அறிவியல், அடிப்படை அறிவியல், தொழில்நுட்பங்கள் மற்றும் வர்த்தக பிரிவுகளைப் பற்றி நூல்களை எழுதி வெளியிட்டார். 2009 மற்றும் 2012 க்கு இடைப்பட்ட காலங்களில் பாகிஸ்தான் அகாடமி ஆஃப் லெட்டர்ஸ், தேசிய கல்வி கருவி மையம், லாகூரின் தேசிய அறிவியல் மற்றும் தொழில்நுட்ப அருங்காட்சியகம் ஆகியவற்றின் இயக்குநராக அவர் பணியாற்றினார். அவர் இறுதியாக மார்ச் 2012 இல் லாகூரின் உருது அறிவியல் வாரியத்தின் இயக்குநராகப் பணியாற்றினார்.
கவிதைகள்
19990 ஆம் ஆண்டில் தரோபாஸ்ட் மற்றும் 2000 இல் கர்டிஷ், 2005 மற்றௌம் 2012 ஆம் அண்டுகள் முறையே இவர் ருக்சக்தி மற்றும் மிசாஜ் ஆகிய கவிதைகளை எழுதினார்.
ஆராய்ச்சி மற்றும் விமர்சனம்
1993 ஆம் ஆண்டில் அவல்- ஓ-அசர் மற்றும் 1994 இல் இக்பால் மற்றும் தற்கால இலக்கிய இயக்கங்கள் எனும் ஆராய்ச்சி நூல் ஒன்ரினை வெளியிட்டார்.
விருதுகள்
தம்கா-இ-இம்தியாஸ் (2010)
தேசிய புத்தக கவுன்சில் கையெழுத்து விருது (1993)
தேசிய புத்தக கவுன்சில் கையெழுத்து விருது (1990)
குறிப்புகள்
பகுப்பு:வாழும் நபர்கள் பகுப்பு:பஞ்சாப் நபர்கள் பகுப்பு:பாக்கித்தானிய எழுத்தாளர்கள் பகுப்பு:1952 பிறப்புகள்
பண்டாரப்பள்ளி ஊராட்சி
பண்டாரப்பள்ளி ஊராட்சி (Bandarapalli Gram Panchayat), தமிழ்நாட்டின் திருப்பத்தூர் மாவட்டத்தில் உள்ள நாட்ராம்பள்ளி வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5112 ஆகும். இவர்களில் பெண்கள் 2489 பேரும் ஆண்கள் 2623 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மொடக்கூர் மேல்பாகம் மெய்பொருள் நாதசுவாமி கோயில்
கோயில் அமைப்பு
இக்கோயிலில் மெய்பொருள்நாதசுவாமி, சௌந்திரநாயகி சன்னதிகளும், முருகன், பெருமாள் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை பௌர்ணமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அவர்கா
அவர்கா என்பது செங்கிஸ் கான் சுர்கின் இனத்தவரிடம் இருந்து நிலப் பகுதியைக் கைப்பற்றிய பிறகு, மங்கோலியப் பேரரசின் முதல் நாடோடித் தலைநகரம் அமைக்கப்பட்ட புல்வெளி ஆகும். மங்கோலியாவின் தற்போதைய கென்டீ மாகாணத்தில் கெர்லென் மற்றும் திசங்கர் ஆறுகள் இணையும் இடத்தில் அவர்கா அமைந்துள்ளது.
வரலாறு
இந்த இடமானது உண்மையில் அவுரக் என்று அழைக்கப்பட்டது. அவுரக் என்ற மங்கோலியச் சொல்லின் பொருள் ஆதாரம் என்பதாகும். செங்கிஸ் கானின் குடும்பம் வாழ்ந்த இடத்துக்கு அருகில் அவர்கா அமைந்திருந்தது. வாய் மொழிப் பாரம்பரியங்களின் படி, மங்கோலியர்கள் குவாரசமிய மீது படையெடுத்த போது போர்ட்டேயும் மற்ற குடும்ப உறுப்பினர்களும் அவர்காவில் தொடர்ந்து வாழ்ந்து வந்தனர். பேரரசு முழுவதிலுமிருந்து வந்த பண்டங்களைச் சேகரிப்பதற்கும் பிரித்தளிப்பதற்குமான ஒரு மையமாக அவர்கா திகழ்ந்தது. எனினும் சீக்கிரமே இந்நகரம் மிகச் சிறியது என்று உணரப்பட்டது. பிறகு மங்கோலிய அவையானது கரகோரத்தின் அடித்தளத்தை நிறுவியது.
குப்லாய் கான் மற்றும் அவருக்குப் பின் வந்தவர்களின் ஆட்சியின் போது செங்கிஸ் கான் வழிபாட்டு முறையின் சன்னிதியாக இந்த இடம் உருவானது.
கரிமக் கதிர்வீச்சை அடிப்படையாக கொண்ட 2020ஆம் ஆண்டு ஆய்வின்படி அவர்காவானது செங்கிஸ் கானின் குளிர்கால முகாமின் அடித்தளம் என முடிவுக்கு வரப்பட்டது.
உசாத்துணை
பகுப்பு:மங்கோலியாவின் வரலாறு பகுப்பு:Coordinates on Wikidata
ஜிம் ஆன்ட்ரூ
ஜிம் ஆன்ட்ரூ (Jim Andrew, பிறப்பு: மே 29 1937, இறப்பு: சூலை 14 1996), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1959-1963 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜிம் ஆன்ட்ரூ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 26 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1937 பிறப்புகள் பகுப்பு:1996 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
அசோவ்
அசோவ் என்பது உருசியாவின் ரசுத்தோவ் மாகாணத்தில் அமைந்துள்ள ஒரு பட்டணம் ஆகும். இது தொன் ஆற்றின் கரையில் அசோவ் கடலில் இருந்து வெறும் 16 கிலோமீட்டர் தூரத்தில் அமைந்துள்ளது. அசோவ் கடலுக்குப் பெயரை இந்தப் பட்டணம் தான் வழங்கியது. 2018ஆம் ஆண்டு மதிப்பீட்டின்படி இதன் மக்கள்தொகை 80,721 ஆகும்.
link=//upload.wikimedia.org/wikipedia/commons/thumb/4/48/%D0%90%D0%B7%D0%BE%D0%B2._%D0%9F%D0%B0%D0%BC%D1%8F%D1%82%D0%BD%D0%B8%D0%BA_%D0%9F%D0%B5%D1%82%D1%80%D1%83_I.jpg/160px-%D0%90%D0%B7%D0%BE%D0%B2._%D0%9F%D0%B0%D0%BC%D1%8F%D1%82%D0%BD%D0%B8%D0%BA_%D0%9F%D0%B5%D1%82%D1%80%D1%83_I.jpg|வலது|thumb|207x207px|[[உருசியாவின் முதலாம் பேதுரு|முதலாம் பேதுரு சிலை, அசோவ், 1996.]]
வெளி இணைப்புகள்
பகுப்பு:Coordinates on Wikidata பகுப்பு:உருசியா
பாகீரதி கமாங்
பாகீரதி கமாங் (Bhagirathi Gamang) என்பவர் ஓர் இந்திய அரசியல்வாதியும் ஒரிசா மாநிலத்தினைச் சார்ந்தவரும் ஆவார். இவர் இந்தியத் தேசிய காங்கிரசின் மேனாள் நாடாளுமன்ற உறுப்பினர் ஆவார். கமாங் ஒடிசாவின் கோராபுட் நாடாளுமன்ற மக்களவை தொகுதியிலிருந்து இந்திய நாடாளுமன்றத்தின் மக்களவை தேர்ந்தெடுக்கப்பட்டார்.
மேற்கோள்கள்
பகுப்பு:5வது மக்களவை உறுப்பினர்கள்
ராமகுண்டம்
ராமகுண்டம்  (Ramagundam, రామగుండం) இந்திய மாநிலம்  ஆந்திரப் பிரதேசத்தில் கரீம்நகர் மாவட்டத்திலுள்ள ஓர் மாநகராட்சியாகும். கோதாவரி ஆற்றங்கரையில் மாநிலத் தலைநகர் ஐதராபாத்தின் வடகிழக்கே 250 km தொலைவில் அமைந்துள்ள ராமகுண்டம் ஆற்றல் நகரம் என அறியப்படுகிறது. இதன் மக்கள்தொகை 473,796 ஆகும். தெலுங்கானா பகுதியில் ஐதராபாத் மற்றும் வாரங்கல்லை அடுத்து மூன்றாவது பெரிய நகரமாக விளங்குகிறது. மக்கள்தொகையில் நாட்டில் 92வதாக உள்ளது.
ராமகுண்டம் என்பது ராம+குண்டம் என இரு சொற்களால் ஆனது:நகரின் பழைமையானப் பகுதியில் புகழ்பெற்ற இராமர் கோவில் ஒன்று உள்ளது;குண்டம் என்பது நீருற்று எனப் பொருள்படும்.
புவியியல் அமைப்பு
ராமகுண்டத்தின் அமைவிடம்: 18.8°N, 79.45°W. இதன் உயரம் கடல்மட்டத்திலிருந்து சராசரியாக 179 மீட்டர்கள் (590 அடி).
தொழில்கள்
ராமகுண்டம் கோதாவரி பள்ளத்தாக்கு நிலக்கரி பகுதியில் அமைந்துள்ளதால் இந்த நிலக்கரி கொண்டு இயங்கும் என்டிபிசியின் அனல்மின் நிலையம் இங்கு முதன்மையாக விளங்குகிறது. இது இந்தியாவில் உள்ள அனல்மின் நிலையங்களிலேயே மிகப் பெரியதாகும். இங்கு அமைந்துள்ள பிற நிறுவனங்கள் இந்திய உரக் கழகம், கேசோராம் சிமென்ட் ஆகியனவாகும்.கோதாவரிக்கனியில் 25 கிமீ நீளத்திற்கு 24 நிலக்கரிச் சுரங்கங்கள் இயங்குகின்றன.
தேசிய அனல்மின் கழகத்தின் ராமகுண்டம் சூப்பர் அனல்மின் நிலையம் (RSTPS) 2600 மெகாவாட் மின்னாற்றலை 24/7 நேரமும் உற்பத்தி செய்கிறது. மேலும் 1000MW (2x500MW) உற்பத்திக்கு திட்டமிடப்பட்டுள்ளது. தவிர சூரிய ஆற்றலை மின்னாற்றலாக மாற்றி 25MWe உற்பத்தி செய்யவும் திட்டம் வடிக்கப்பட்டுள்ளது.
மக்கள்தொகையியல்
2001ஆம் ஆண்டு கணக்கெடுப்பின்படி ராமகுண்டத்தின் மக்கள்தொகை 550,540 ஆகும். இதில் ஆடவர்கள் 51% ஆகவும் பெண்கள் 49% ஆகவும் உள்ளனர். ராமகுண்டத்தின் சராசரி படிப்பறிவு 64% ஆகும். இது தேசிய சராசரி 59.5% விட கூடுதலாகும். ஆண்களில் 72% பேரும் பெண்களில் 56% பேரும் படிப்பறிவு பெற்றவர்களாக உள்ளனர். ஆறு அகவைக்கும் குறைவானவர்கள் மக்கள்தொகையில் 10%ஆக இருந்தது.
மேற்கோள்கள்
பகுப்பு:ஆந்திரப் பிரதேசத்திலுள்ள மாநகரங்கள்
வாலோன் மொழி
வாலோன் மொழி என்பது இந்தோ ஐரோப்பிய மொழிக்குடும்பத்தை சேர்ந்த ரோமானிய மொழிகளை சேர்ந்த ஒரு மொழி ஆகும். இம்மொழி பெல்சியம் மற்றும் பிரான்சில் பேசப்படுகிறது. இம்மொழியை ஏறத்தாழ ஆறு இலச்சம் மக்கள் பேசுகின்றனர். இம்மொழி இலத்தீன் எழுத்துக்களைக்கொண்டே எழுதப்படுகிறது.
பகுப்பு:ஐரோப்பிய மொழிகள்
தங்க வயிற்று வெள்ளைக் கண்ணி
தங்க வயிற்று வெள்ளைக் கண்ணி (Golden-bellied white-eye)(சோசுடெரோப்சு யூரோபிஜியாலிசு) என்பது சோசுடெரோபிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள காய் தீவுகளில் காணப்படுகிறது.
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
மேற்கோள்கள்
பகுப்பு:குருவிகள்
செய்யது அமீதா கலை மற்றும் அறிவியல் கல்லூரி
செய்யது ஹமீதா கலை மற்றும் அறிவியல் கல்லூரி (Syed Hameedha Arts and Science College), தமிழ்நாட்டின் கீழக்கரையில் அமைந்துள்ள ஒரு கல்லூரி ஆகும். இது 2000 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:அழகப்பா பல்கலைக்கழக இணைவுக்கல்லூரிகள் பகுப்பு:இராமநாதபுரம் மாவட்டத்திலுள்ள தனியார் கலைக் கல்லூரிகள் பகுப்பு:இந்தியாவில் உள்ள இசுலாமியக் கல்லூரிகள்
ஏனர்ஸ்ட் ஆலென்
ஏனர்ஸ்ட் ஆலென் (Ernest Allen , பிறப்பு: சூன் 24 1880, இறப்பு: மே 28 1943), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1903/ 04 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஏனர்ஸ்ட் ஆலென் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 26 2011.
விளையாட்டு
thumb|250px|right|[[விரையோட்டம்]] thumb|250px|right|[[ஊஞ்சல்]]
விளையாட்டு (Game) என்பது பொழுதுபோக்குக்காகவும், மகிழ்ச்சிக்காகவும், சில வேளைகளில் கற்பித்தல் நோக்கத்துக்காகவும் நடத்தப்படும் கட்டமைப்புக் கொண்ட ஒரு செயற்பாடு ஆகும். விளையாட்டு சில சமயங்களில் வேலை, என்பதுடன் தொடர்புடையது போல் காணப்படுகிறது. ஆனால், வேலை ஊதியத்துக்காகச் செய்யப்படுவது. விளையாட்டு ஒரு கலை என்றும் குறிப்பிடப்படுவது உண்டு. ஆனால் கலையைப்போல் உணர்வுகளை வெளிப்படுத்தும் ஒன்றாக விளையாட்டு இருப்பதில்லை. இருந்தாலும், எப்போதும் இவற்றுக்கு இடையேயான எல்லைகள் தெளிவாக இருப்பதில்லை. தொழில் முறை விளையாட்டு வீரர்களுக்கு விளையாட்டு வருமானத்துக்கான ஒரு தொழிலாகவே உள்ளது.
"ஓடி விளையாடு பாப்பா - நீ ஓய்ந்திருக்க லாகாது பாப்பா. கூடி விளையாடு பாப்பா" என்பது பாரதியின் கூற்று. விளையாட்டு அனைத்து மனிதர்களும் இயல்பாக விரும்பி ஈடுபடும் செயற்பாடுகளில் ஒன்று.
நாம் விளையாட்டுக்களை போட்டியாக விளையாடுகின்றனர். இதனால் மனிதர்கள் வெற்றி தோல்வியை சாதரணமாகக் கொண்டுள்ளனர்.
உள்ளக விளையாட்டு
இடங்களுக்கு உள்ளே விளையாடும் விளையாட்டுகளை உள்ளக விளையாட்டு என்று அழைப்பார்கள்.
வெளியக விளையாட்டு
எ.கா.:-
கோட்டு விளையாட்டு
விளையாட்டை கோட்டுக்குள்ளே விளையாடினால் அது கோட்டு விளையாட்டு என்று அழைப்பார்கள்.
எ.கா.:- ஓட்டம் சாக்கு ஓட்டம் அஞ்சலோட்டம்
குழு விளையாட்டு
விளையாடும் விளையாட்டை குழுவாக விளையாடினால் அது குழு விளையாட்டு. எ.கா.:- கிரிக்கெட் கரப்பந்து கூடைப்பந்து உதைபந்து வலைப் பந்தாட்டம் எறிபந்து ஓணப்பந்து விளையாட்டு கிட்டிப் புள்ளு கிளித்தட்டு
தனி விளையாட்டு
விளையாடும் விளையாட்டை தனியாக விளையாடினால் அது தனி விளையாட்டு. எ.கா.:- ஓட்டம் சாக்கு ஓட்டம் நீளம் பாய்தல் உயரம் பாய்தல் கோலூன்றிப்பாய்தல் சதுரங்கம் கரம் ஏணியும் பாம்பும் தாயம் மேசைப்பந்து
விளையாட்டு வகைகள்
விளையாட்டுகள் உடற்திறன் விளையாட்டுகள், பலகை விளையாட்டுகள், நிகழ்பட விளையாட்டுகள் எனப் பல வகைகளாக உள்ளன.
உடற்திறன் விளையாட்டுகள்
மனிதன் தனது உடல் திறன்களை திடமாக்கிகொள்ளும் பரிசோதித்துக்கொள்ளும் களங்களில் விளையாட்டு முக்கியமானது. அனேக விளையாட்டுகள் உடலினது வலிமையை, தாங்குதிறனை, வேகத்தை, சுறுசுறுப்பை, ஒருங்கியக்கத்தை பயிற்சிக்கு உட்படுத்துகின்றன.
விளையாடுவதால் கிடைக்கும் பயன்கள்
விளையாடுவதால் மனிதன் உடல் நலத்தையும், மன நலத்தையும், சமூக நலத்தையும் பெறலாம். விளையாட்டுகளை விளையாடுவதால் ஒற்றுமை வளர்கின்றது. விளையாட்டுகளை விளையாடுவதால் ஒவ்வொருவரிடமும் தலைமைத்துவத்தன்மை வளர்கிறது.
பழைய கால விளையாட்டுக்கள்
இவை பண்டைய மக்கள் பொழுதுபோக்கிற்காக விளையாடப்பட்டன. இவ்விளையாட்டுகளை விளையாடுவதால் மக்கள் தமது கவலைகளை மறந்து இன்பத்தில் மூழ்குகின்றனர். அவர்கள் விளையாடிய விளையாட்டுகளில் சில.....
கணினி விளையாட்டுகள்
கணினியின் தொழில்நுட்பம் வளர்சியடைந்ததின் பயனாக, கணினி விளையாட்டுகளும் முன்னேறி வருகின்றன. 1990களின் இறுதியில், இணையம் மூலமாக விளையாடப்படும் விளையாட்டுகளும் தமது பங்கிற்கு வளர்ச்சியடைந்து வருகின்றன. தொடக்கத்தில், மோட்டார் சைக்கிள் மற்றும் தானுந்து பந்தயத்தை விரும்பி விளையாடிய மக்கள், காலப்போக்கில் அதிரடி மற்றும் புலனாய்வு விளையாட்டுகளையும் விளையாட ஆரம்பித்தனர். இவ்விளையாட்டுகளை பெரும்பாலும் 12 முதல் 19 வயதுடைய சிறுவர் சிறுமியரே அதிகம் விரும்பி விளையாடுகின்றனர்.
alt=கணினியில் விளையாடப்படும் விளையாட்டுகள் தற்காலத்தில் கருதப்படுகிறது|thumb|கணினியில் விளையாடுதல்
விளையாட்டு தினவிழா
தமிழகத்திலுள்ள அனைத்து தனியார், அரசு மற்றும் அரசு உதவிபெறும் பள்ளி மற்றும் கல்லூரிகளில் ஆண்டுதோறும் விளையாட்டு தினவிழா கொண்டாடப்படுகின்றது. விழாவிற்கு இரண்டு அல்லது மூன்று மாதங்களுக்கு முன்னர், மாணவர்களை அணிகள் விதமாக பிரிக்கப்பட்டு பல்வேறு விளையாட்டுப் போட்டிகள் நடத்தப்படும். விளையாட்டுக்களில் வெற்றிபெறும் முதல் மூன்று மாணவர்களுக்கு, விளையாட்டு தினவிழா அன்று பரிசுகளும் கேடயங்களும் வழங்கப்படும். மேலும், அதிக புள்ளிகள் அல்லது வெற்றிகளைப் பெற்ற அணிக்கு கேடயமும், பரிசுகளும் வழங்கப்படும். இந்நிகழ்வுகளால், சிறப்பாக விளையாடும் மாணவர்களுக்கு ஊக்குவிப்பும் நல்ல பயிற்சி களமும் அமையும். மேலும் அவர்களை மாநில அளவிலும், தேசிய அளவிலும் பங்குபெறும் வாய்ப்பாகவும் அமையும்.
விளையாட்டுகள்
முதன்மைக் கட்டுரை: விளையாட்டுகளின் பட்டியல்
குளோரார்கைரைட்
குளோரார்கைரைட் (ஆங்கிலம்: Chlorargyrite) என்பது வெள்ளியும் குளோரினும் (சில்வர் குளோரைடு,AgCl) கலந்த கலவையின் ஒரு தாது. வெள்ளி தாது படிவங்களின் ஆக்சிசனேற்றத்தில் இரண்டாம் நிலை தாதுக்கட்டமாக வெளிப்படுவது தான் குளோரார்கைரைட். இது சமநீள-எண்முகக்கோண படிக வர்க்கத்தைச் சேர்ந்த படிகமாக திடப்படுகிறது. பொதுவாக இது பெருத்த வடிவம் முதல் நிரல் வடிவம்வரையிலும் காணப்படுகிறது, மேலும் இது நிறமற்றும் மாறுபட்ட மஞ்சள் நிறங்களிலும் கனசதுர படிகங்களாக உள்ளது. ஓளி வெளிக்காட்டுதலால் இதன் நிறம் பழுப்பு அல்லது ஊதா நிறமாகிறது.
மேற்கோள்களும் குறிப்புகளும்
பகுப்பு:கனிமங்கள் பகுப்பு:கனசதுரக் கனிமங்கள் பகுப்பு:ஆலைடு கனிமங்கள்
இவான் பீட்டர்ஸ்
இவான் பீட்டர்ஸ் (Evan Peters) (பிறப்பு: 20 சனவரி 1987) ஒரு அமெரிக்க நடிகரும், திரைக்கதையாசிரியரும், தயாரிப்பாளரும் ஆவார். இவர் அமெரிக்கன் திகில் கதை என்ற தொடரில் நடித்ததன் மூலம் பரிசியமான நடிகர் ஆனார். இவர் எக்ஸ்-மென் 7 போன்ற திரைப்படங்களிலும் நடித்துள்ளார்.
வெளி இணைப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:குரல் நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
இலங்கியனூர் ஊராட்சி
இலங்கியனூர் ஊராட்சி (Elangiyanur Gram Panchayat), தமிழ்நாட்டின் கடலூர் மாவட்டத்தில் உள்ள நல்லூர் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வனிதா மதில்
வனிதா மதில் (Vanitha Mathil)("பெண்கள் சுவர்") என்பது ஜனவரி 1 2019 அன்று கேரள மாநிலம் முழுவதும் பாலினப் பாகுபாட்டிற்கு எதிராக ஆண் பெண் சமத்துவத்தினை வலியுறுத்தி பெண்களால் நடத்தப்பட்ட மனிதச் சங்கிலிப் போராட்டம் ஆகும். இந்த மனிதச் சுவர் பெண்களால் மட்டுமே உருவாக்கப்பட்டது. காசர்கோட்டில் துவங்கிய இச்சங்கிலி திருவனந்தபுரம் வரை சுமார் 620 km தூரம் வரை நீட்டிக்கப்பட்டது. இந்த நிகழ்ச்சியில் சுமார் முப்பது முதல் ஐம்பது இலட்சம் பெண்கள் வரை பங்கேற்றனர்.
பின்னணி
கேரளாவில், சபரிமலையில் உள்ள இந்து கோயிலில் பாரம்பரியமாக 10 முதல் 50 வயதுக்குட்பட்ட பெண்கள் ஐயப்பனை வழிபடுவதற்குத் தடை விதிக்கப்பட்டிருந்தது. மாதவிடாய் பிரச்சனை காரணமாகப் பெண்கள் இக்கோயிலுக்குச் செல்ல தடை செய்யப்பட்டதாகச் சிலர் கூறினர். ஆனால் பக்தர்கள் தெய்வத்தின் பிரம்மச்சரிய இயல்பு காரணமாக தங்களுக்கு அனுமதி இல்லை என்று கூறினர். ஆனால் செப்டம்பர் 2018இல், இந்திய உச்ச நீதிமன்றம், தனது வரலாற்றுச் சிறப்புமிக்கத் தீர்ப்பில், அனைத்து வயது பெண்களும் கோயிலுக்குள் செல்ல அனுமதித்தது, உயிரியல் வேறுபாடுகளின் அடிப்படையில் எந்த பாகுபாடும் தெரிவிப்பது அரசியலமைப்புக்கு எதிரானது என்று குறிப்பிட்டது. மாநில இடதுசாரி ஜனநாயக முன்னணி இத்தீர்ப்பை வரவேற்றது. அதே நேரத்தில் பாரதிய ஜனதா கட்சி மற்றும் இந்திய தேசிய காங்கிரசு உள்ளிட்ட எதிர்க்கட்சிகள் இத்தீர்ப்பை எதிர்த்து போராட்டங்களைத் தொடங்கின. தீர்ப்பு மற்றும் அதைச் செயல்படுத்த மாநில அரசு எடுத்த முடிவுக்குப் பல இந்து அமைப்புகள் எதிர்ப்பு தெரிவித்தன.
சுவர்
1 சனவரி 2019 அன்று மாலை 4:00 மணிக்கு 620 km தூரத்திற்கு மூன்று முதல் ஐந்து மில்லியன் பெண்களால் ஆன மனித சுவர் தேசிய நெடுஞ்சாலையில் உருவாக்கப்பட்டது. மாநிலத்தின் வட முனையான காசர்கோட்டில் கேரளாவின் சுகாதார மற்றும் சமூக நீதி அமைச்சர் கே. கே. சைலஜாவால் தொடங்கப்பட்டு, தெற்கில் உள்ள திருவனந்தபுரத்தில் இந்தியப் பொதுவுடைமைக் கட்சி த் தலைவி பிருந்தா காரத்துடன் மனித சுவர் முடிந்தது. ராஷ்ட்ரிய சுயம்சேவக் சங்கம் மற்றும் பாரதிய ஜனதா கட்சியின் செயல்பாட்டாளர்கள் காசர்கோட்டில் இந்நிகழ்வில் பங்கேற்றவர்களைத் தாக்க முயன்றதாகக் கூறப்பட்டது.
அதே நாளில், கேரளாவில் நடந்த நிகழ்வுக்கு ஆதரவாக, புதுதில்லி, மும்பை மற்றும் சென்னை உள்ளிட்ட மற்ற இந்திய நகரங்களில் வனிதா மதிலுக்கு ஆதரவு தெரிவிக்கப் பெண்கள் சுவர்கள் ஏற்பாடு செய்யப்பட்டன.
கேரளாவில் ஏற்படுத்தப்பட்ட பெண்கள் மனித சுவர் உலகின் நான்காவது பெரிய மனிதச் சங்கிலி ஆனது. இது பெண்களால் உருவாக்கப்பட்ட மிகப்பெரிய மனிதச் சங்கிலியாகும்.
மாவட்டங்களில்
மலப்புரம் மாவட்டம், கோழிக்கோடு மாவட்ட எல்லையில் உள்ள கொண்டோட்டி ஐக்கரப்பாடியிலிருந்து மலப்புரம் மற்றும் பெரிந்தல்மன்னா வழியாக பாலக்காடு மாவட்ட எல்லையில் உள்ள புலமந்தோல் அங்காடி வரை, 55கிமீ தூரத்திற்கு இரண்டு லட்சத்திற்கும் மேற்பட்ட பெண்கள் பங்கேற்ற மனித சங்கிலியும் நடைபெற்றது.
மேற்கோள்கள்
பகுப்பு:இந்தியாவில் மகளிர் உரிமைகள் பகுப்பு:கேரள வரலாறு (1947- தற்போதுவரை) பகுப்பு:2019 இல் இந்தியா
2019 பாலாகோட் வான் தாக்குதல்
2019 பாலகோட் வான் தாக்குதல் (2019 Balakot airstrike) பாகிஸ்தானை தலைமையிடமாகக் கொண்டு செயல்படும் ஜெய்ஸ்-இ-முகமது இயக்கத் தீவிரவாதிகளால், புல்வாமா தாக்குதலில், 14 பிப்ரவரி 2019 அன்று 40 மத்திய சேமக் காவல் படையினர் உயிர் நீத்தனர். எனவே பாகிஸ்தானை தலைமையிடமாகக் கொண்டு, இந்தியா மீது அடிக்கடி தாக்குதல் நடத்தும் தீவிரவாத இயக்க முகாம்களை அழிக்கும் நோக்கத்துடன், 26 பிப்ரவரி 2019 அன்று அதிகாலை 3.30 மணி அளவில் இந்திய விமானப் படையின்  12 மிராஜ் 2000 போர் விமானங்கள், காஷ்மீரில் உள்ள   கட்டுப்பாட்டு கோட்டைத் தாண்டி, கைபர் பக்துன்வா மாகாணத்தின் பாலகோட் மற்றும்  முசாஃபராபாத் நகரங்களில் செயல்படும் தீவிரவாத முகாம்கள் மீது குண்டுகள் வீசித் தாக்கி அழித்தனர்.
பாகிஸ்தானின் அறிக்கைகளின் படி, இந்தியாவின் போர் விமானங்கள் கண்டுபிடிக்கப்பட்டு, விரட்டியடிக்கப்பட்டது எனக் கூறுகிறது. இந்தியப் போர் விமானாங்களின் தாக்குதல்களால் தங்களுக்கு இழப்பு ஏதும் இல்லை என்றும் கூறுகிறது.
புல்வாமா தாக்குதல்
இந்தியாவின், சம்மு காசுமீர், புல்வாமா மாவட்ட அவந்திபோரா பகுதியில் ஸ்ரீநகர் ஜம்மு தேசிய நெடுஞ்சாலையில், மத்திய சேமக் காவல் படையினர் சென்று கொண்டிருந்த வாகனங்கள் மீது 2019 பிப்ரவரி 14 ஆம் நாள் நடந்த தற்கொலைத் தாக்குதலில் 40 பாதுகாப்புப் படையினரும், தற்கொலை தீவிரவாதி ஒருவரும் உயிரிழந்தனர். இத்தாக்குதலுக்கு ஜெய்சு-இ-முகமது என்ற தீவிரவாதக் குழு பொறுப்பேற்றது.
இந்தியாவின் பதிலடி
இத்தாக்குதலுக்கு பதிலடியாக 26 பெப்ரவரி 2019 அன்று இந்திய இராணுவம் பயங்கரவாத அமைப்பான ஜெய்சு-இ-முகமதுவின் முகாம்களின் மீது தாக்குதல் நடத்தியது.இந்திய விமானப்படைக் குழுவின் பன்னிரண்டு மிராஜ் 2000 விமானங்கள் கட்டுப்பாட்டுக் கோட்டினைக் கடந்து பாலகாட்டில் உள்ள பயங்கரவாத முகாம்களை தாக்கி அழித்தது. இதில் 200-300 தீவிரவாதிகள் கொல்லப்பட்டதாக இந்திய ஊடகங்களில் தகவல் வெளிவந்துள்ளது.
மேற்கோள்கள்
பகுப்பு:2019 நிகழ்வுகள்
முகுந்த தேவன்
முகுந்த தேவன் அல்லது முகுந்த அரிச்சந்திரன் (கிபி 1559-1568) தற்கால ஒடிசாவில் வேங்கியை ஆண்ட கீழைச் சாளுக்கியர் அரசமரபைத் தோற்றுவித்தவர்.
இவர் கிபி 1559இல் போய் வம்சத்தின் இறுதி மன்னர் இரகுராம் ராய சோடராயரைக் கொன்று, கட்டக் நகரத்தை தலைமையிடமாகக் கொண்டு அரியணையில் ஏறினார். இவர் ஒன்றுபட்ட ஒரிசாவை நிறுவ முயற்சித்தார்.
செயற்பாடுகள்
இவர் புரி நகரத்தில் உள்ள புரி ஜெகன்நாதர் கோயில் அருகே உள்ள குண்டிச்சா கோயிலுக்கு இரண்டு சிங்க நுழைவாயில்கள் மற்றும் தேரோடும் வீதிகள், அலங்கார வளைவுகள் மற்றும் மண்டபங்களை நிறுவினார்.
தற்கால பாலசோர் மாவட்டத்தில் தொடர் கோட்டைக்களை நிறுவினார். இக்கோட்டைகள் 1558இல் நடைபெற்றப் போரில் வங்காள சுல்தானனின் படைத்தலைவர் காலாபாகாத் என்பவரால் சிதைக்கப்பட்டது.
போர்கள்
முகுந்த தேவன் ஆப்கானிய வங்காள சுல்தானுக்கு பகையாகவும்; முகலாயப் பேரரசர் அக்பருடன் நட்பாகவும் இருந்தார். இவர் வங்காள சுல்தானுக்கு எதிராக இரண்டு முறை போரிட்டார். 1560இல் நடைபெற்ற போரில் முகுந்த தேவன் வங்காள சுல்தான் படைகளை வீழ்த்தி வெற்றி பெற்றான். 1567இல் நடைபெற்ற போரில் வங்காள சுல்தானின் தளபதி காலாபாகாத் முகுந்த தேவனை கொன்று, நாட்டை சிதைத்தான். பின்னர் அரியணை ஏறிய முதலாம் இராமச்சந்திர தேவன், அக்பருடன் கூட்டுச் சேர்ந்ததால், ஆப்கானிய வங்காள சுல்தான்களின் இடையீடு இன்றி ஆட்சி நடத்தினார்.
மேற்கோள்கள்
பகுப்பு:ஒடிசாவின் வரலாறு பகுப்பு:இந்திய அரசர்கள்